एक समय संयुक्त राज्य अमेरिकामा यस्ता मानिसहरू थिए जसलाई यहूदीहरूले सामरीहरूलाई गरेको जस्तै व्यवहार गरिन्थ्यो। तिनीहरू अफ्रिकी अमेरिकनहरू अर्थात् हब्सीहरू थिए जोहरू आफ्‍नो जन्मभूमि अफ्रिकाबाट दास बनाइन अमेरिकामा ल्याइएका थिए। कतिपय मालिकहरू आफ्‍ना दासहरूप्रति दयालु हुन्थे र उनीहरूसित असल व्यवहार गर्दथे तर अरू थुप्रै हब्सीहरू भने दुर्व्यवहारको शिकार बने र उनीहरूलाई अति क्रूरतापूर्वक काममा पेलिन्थ्यो। धेरैको विश्वासमा हब्सीहरू अरू मानिसभन्दा निम्न तहका र पशुभन्दा थोरै मात्र उच्च तहका प्राणी हुन् भन्ने थियो। अमेरिकाका केही प्रचारकहरू समेत ती मानिसहरूलाई सुसमाचार सुनाउन चाहँदैनथे। यसरी मानिसहरूको कुनै पनि समूहलाई नकार्नु गलत भनेको कुरा हो।
